钦定古今图书集成/理学汇编/字学典/第099卷 > 蔡景历
## 钦定古今图书集成/理学汇编/字学典/第099卷 > 蔡景历

按《陈书》本传：“蔡景历，字茂世，济阳考城人也。少俊爽，
善尺牍，工草隶。高祖素闻其名，以书要之，景历对使
答书，笔不停辍。高祖得书，甚加钦赏。天嘉三年，进爵
为侯，复为度支尚书。祯明二年，重赠侍中、中抚将军，
谥忠敬。”

按《宣和书谱》：“景历工草隶，任朴适俗，而不复拘窘。其
为文辞，不尚雕靡，而长于叙事，应机敏速。于字法亦
如之。有文集三十卷行于时，亦可知其所得，宜其立
朝有足观者。”今御府所藏草书一：《寂然帖》。